STARPTAUTISKĀ AERONAUTIKAS FEDERĀCIJA

(FAI - FEDERATION AERONAUTIQUE INTERNATIONALE )

sadarbībā ar

LATVIJAS AEROKLUBU (LAK)

izsludina vizuālās mākslas konkursu

KONKURSA TĒMA:

*"* GAISA SPORTS MIERMĪLĪGAI PASAULEI *"*

“Air Sports for a Peaceful World”

 Iedomāsimies miermīlīgu pasauli, kurā cilvēki sadzīvo harmonijā, apvienojoties caur kopīgām interesēm - piemēram, gaisa sportu - lai radītu draudzību, izrādītu laipnību un cieņu.

 Visiem sporta veidiem ir spēks apvienot cilvēkus, veicinot pozitīvas attiecības, kas šķērso robežas un palīdz radīt labāku, miermīlīgāku pasauli. Sports palīdz cilvēkiem apgūt tādas universālas vērtības kā solidaritāte un godīga spēle, kas sniedzas tālāk par futbola vai slidotavas laukumu, vai lidlauka robežām.

 Daudzi cilvēki visā pasaulē, kuri nodarbojas ar gaisa sportu, labprāt tiekas ar jauniem draugiem jaunās vietās. Gaisa sporta veidi, tostarp - akrobātika, avio - vai raķešu-kosmiskā modelēšana, gaisa baloni un dirižabļi, amatieru būvētie un eksperimentālie gaisa kuģi, droni, planierisms, para - vai deltaplanierisms, helikopteri, vieglā un ultravieglā aviācija, izpletņlēkšana - ikvienam ir spēks dot savu ieguldījumu miermīlīgas sabiedrības veidošanā, apvienojot cilvēkus.

Nodarboties ar šiem sporta veidiem nozīmē ne tikai zināt, kā vadīt lidmašīnu vai izlēkt no lidmašīnas, vai pat apgūt jaunas prasmes, pārspēt rekordus un uzvarēt konkursos… Šīs aktivitātes arī sniedz mums iespēju attīstīt savas sociālās prasmes un palīdz mums apgūt solidaritātes, draudzības un iecietības sajūtu lidlaukā un ārpus tā. Izrādot laipnību un cieņu cilvēkiem, kurus satiekam, mēs varam iemācīties saskatīt ne tikai atšķirības un aktīvi strādāt, lai pārvarētu grūtības un konfliktus.

Ir pienācis laiks paķert savas otas un zīmuļus! Iedomāsimies gaisa sportu miermīlīgajā pasaulē. Vai varat izmantot savu iztēli, lai parādītu, kā piloti, izpletņlēcēji un astronauti izrāda laipnību un cieņu un kļūst par draugiem? Jūsu attēls varētu parādīt, ka cilvēki bauda gaisa sportu draudzības sacensībās, palīdzot citiem lidlaukā vai pat strādājot kopā kosmosā! Kā pasaule izskatās gaisa brīvībā vai astronautu vidū? Gaisa sports apvieno cilvēkus neatkarīgi no tā, ko viņi domā par politiku, reliģiju vai rasi. Apvienosimies caur mākslu un gaisa sportu un parādīsim citiem, kā iedvesmot mīlestību, cieņu un vienotību debesīs un ne tikai!

KONKURSA MĒRĶIS:

Rosināt jaunos māksliniekus radoši izpausties vizuālās mākslas darbos, lai vēstītu par

Starptautiskās Aeronautikas federācijas (FAI) visiem aviācijas sporta veidiem, tostarp:

* Gaisa baloniem
* Planieriem
* Gaisa akrobātiku
* Izpletņlēkšanu
* Paraplāniem
* Deltaplāniem
* Vieglo un ultra vieglo aviāciju
* Helikopteriem
* Aviomodelismu
* Raķešu kosmisko modelismu
* Droniem
* Pasaules kosmiskiem rekordiem

KONKURSA UZDEVUMI:

Attīstīt radošumu jaunajos māksliniekos un ļaut tam materializēties vizuālajos mākslas darbos.

Iesaistīt bērnus un jauniešus aviācijas sporta veidu iepazīšanā, ļaut apzināt to vēsturi Latvijā un pasaulē un esošo aviācijas sporta veidu šodienas darbību.

Radīt iespējas bērniem, jauniešiem, pedagogiem iegūt jaunus draugus, saredzēt iespējas un realizēt drosmīgas idejas.

KONKURSA RĪKOTĀJI:

Starptautiskās Aeronautikas federācija (FAI), mājas lapa – https://www.fai.org/yac

Latvijas Aeroklubs (LAK), mājaslapa – https://www.aeroclub.lv/

KONKURSA DALĪBNIEKI:

Konkursā var piedalīties ikviens bērns un jaunietis šādās vecuma grupās:

1.grupa – kategorija (dzimšanas datums no 2014.gada 1.janvāra līdz 2017.gada 31.decembrim)

2.grupa – kategorija (dzimšanas datums no 2010.gada 1.janvāra līdz 2013.gada 31.decembrim)

3.grupa – kategorija (dzimšanas datums no 2006.gada 1.janvāra līdz 2009.gada 31.decembrim)

ATBILSTĪBA:

Visi bērni un jaunieši no uzrādītajām vecuma grupām tiek aicināti piedalīties konkursā, pat, ja tie saistīti ar LAK vai kādas no tās dalībnieku amatpersonām vai darbiniekiem Latvijas Republikas konkursā var piedalīties tikai šīs valsts iedzīvotāji

IZPILDĪJUMS:

Visi mākslas darbi ir jāveic ar rokām (vai bērniem ar invaliditāti – ar kāju vai muti), izmantojot šādus līdzekļus:

* Akvarelis
* Akrils
* Eļļas krāsa
* Neizdzēšamās pildspalvas
* Flomasteris
* Mīkstas lodīšu pildspalvas
* Neizdzēšama tinte
* Krītiņš vai jebkurš cits līdzīgs neizdzēšams līdzeklis

Nav atļauti:

* Nedrīkst izmantot zīmuļus, kokogles vai citus nepastāvīgus līdzekļus
* Nav atļauti datorā radīti mākslas darbi
* Nav atļauti kolāžu darbi, kas saistīti ar fotokopiju izmantošanu

NOFORMĒJUMS:

Nepieciešamais formāts ir A3 (297 x 420mm vai 11 ¾ x 16 ½ collas)

Mākslas darbus nedrīkst ierāmēt vai iezīmēt ar robežām

MARĶĒJUMS:

Mākslas darbu otrā pusē skaidri jānorāda šāda informācija:

* Nosaukums
* Uzvārds
* Vārds
* Pasta adrese
* E-pasta adrese
* Dzimšanas datums (diena / mēnesis / gads)
* Dzīvesvietas valsts
* Skolas, kurā bērns mācās, nosaukums un adrese
* Autentiskuma sertifikāts

NOSAUKUMS:

Mākslas darbam nav nepieciešams nosaukums un dalībnieki var paši izlemt vai to iekļaut vai nē; tomēr jābūt atpazīstamai saiknei ar konkursa tēmu.

AUTENTISKUMA SERTIFIKĀTS:

Kopā ar darbu jāiesūta darba autentiskuma sertifikāts.

Sertifikāts ir formulējams šādi: "Es / mēs apliecinām, ka tas ir ............... (dalībnieka vārds) oriģināls un neatbalstīts darbs. Mēs apliecinām, ka ............... (dalībnieka vārds) ir Latvijas iedzīvotājs.”

Sertifikātus paraksta dalībnieka skolotājs vai cita iesaistītā persona.

KONKURSA DARBU IESNIEGŠANA:

Darbu iesniegšanas termiņš - 2024. gada 15.marts (pasta zīmogs).

KONKURSA DARBU IESNIEGŠANAS ADRESE:

LATVIJAS AEROKLUBS biedrība

Krūmu iela 29 , LIEPĀJA, LV-3405

Norādīt uz aploksnes: KONKURSAM *“*GAISA SPORTS MIERMĪLĪGAI PASAULEI*”*

PAPILDUS INFORMĀCIJA:

Konkursa koordinators: LAK valdes locekle Maija Burdaja, mobilais tālrunis -

26741212 , e-pasts: maijabr7@inbox.lv

DARBU VĒRTĒŠANA:

Darbus Latvijā vērtēs žūrija. Tās sastāvu apstiprina konkursa rīkotāji – LAK valde.

Katrā kategorijā un vecuma grupā tiek piešķirta pirmā, otrā un trešā vieta, kā arī var tikt piešķirtas veicināšanas balvas. Visi godalgoto vietu ieguvēji iegūst balvu – lidojums ar lidmašīnu Cessna virs Rīgas.

Žūrijas izvēlētie darbi, kas ieguvuši balvas Latvijā, tiek nosūtīti uz FAI starptautiskas žūrijas vērtēšanai.

VĒRTĒŠANAS KRITĒRIJI:

■ Veiksmīga ideja

■ Atbilstība tematikai

■ Darba kvalitāte

Darbus, kas ieguvuši balvas Latvijā, tiks nosūtīti uz FAI starptautiskas žūrijas vērtēšanai. Katra FAI dalīborganizācija var iesniegt FAI ne vairāk kā 9 mākslas darbus (3 no katras vecumu grupas).

Starptautiska žūrija vērtēs tikai tos darbus, kurus nosūtīs FAI biedri.

Iesniegtos darbus vērtēs starptautiskā žūrija. Uzvarētāji katrā vecuma grupā saņems Zelta, Sudraba un Bronzas medaļas kopā ar diplomiem. Diplomi un medaļas tiks nosūtīti FAI dalīborganizācijām, cik vien ir iespējams ātri pēc žūriju vērtēšanas.

ORGANIZATORU TIESĪBAS:

Konkursā iesūtītos darbus atpakaļ nesūta. Tie paliek Organizatoru īpašumā.

Organizatori paturēs darbus - izstādes izveidošanai, prezentācijas nepieciešamībām, atsaucoties uz darba autoru.

Nosūtītie darbi uz FAI kļūst par FAI īpašumu.